/* KOM/2011/0113 v konečnom znení */ SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii: Šiesta výročná správa (Oznamovací rok 2007)





[pic] | EURÓPSKA KOMISIA | Brusel, 11.3.2011 KOM(2011) 113 v konečnom znení SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii:Šiesta výročná správa(Oznamovací rok 2007) SPRÁVA KOMISIE EURÓPSKEMU PARLAMENTU A RADE Kvalita benzínu a motorovej nafty, ktoré sa používajú pri cestnej doprave v Európskej únii:Šiesta výročná správa (Oznamovací rok 2007) Zhrnutie Smernicou 98/70/ES[1] sa stanovujú minimálne špecifikácie týkajúce sa zdravia a životného prostredia pre palivá, ktoré sa majú používať vo vozidlách so zážihovými a vznetovými motormi. Vzhľadom na životné prostredie je kvalita paliva dôležitá, pretože ovplyvňuje emisie škodlivých častíc z motorov, a teda aj kvalitu ovzdušia. Ovplyvňuje aj úsilie a náklady, s akými výrobcovia dosahujú požadované limity emisií škodlivých častíc a skleníkových plynov. V smernici 2003/17/ES[2], ktorou sa mení a dopĺňa smernica 98/70/ES, sa vyžaduje ďalšie zníženie obsahu síry v benzíne a motorovej nafte. Nerešpektovanie špecifikácie paliva môže viesť k zvýšeniu emisií (napríklad nadmerný obsah zlúčenín kyslíka môže zvýšiť emisie NOx) a mohlo by poškodiť motor a sústavy následného spracovania výfukových plynov (napríklad nadmerný obsah síry poškodzuje katalyzátor), čo vedie k zvýšeniu emisií znečisťujúcich ovzdušie. S cieľom zabezpečiť zhodu s normami pre kvalitu palív požadovanými podľa tejto smernice sa od členských štátov vyžaduje zavedenie systémov monitorovania kvality palív. V článku 8 smernice 98/70/ES sa vyžaduje, aby Komisia každoročne uverejnila správu o kvalite palív v členských štátoch. V tejto šiestej správe Komisie sa sumarizujú údaje predložené členskými štátmi o kvalite benzínu a motorovej nafty, ako aj o objemoch predaných palív za rok 2007. Národné správy za rok 2007 predložili všetky členské štáty okrem Luxemburska. Kvalita návrhu systému monitorovania v členských štátoch, úroveň zhody s limitnými hodnotami a informácie poskytnuté v predložených správach sa ešte zlepšujú. Komisia bude aj naďalej monitorovať dodržiavanie požiadaviek ustanovených v smernici a v prípade potreby navrhne vhodné a primerané opatrenia. Ako bolo konštatované v roku 2006, aj keď bezsírne palivá[3] majú čím ďalej tým väčší podiel na druhoch palív a predaji medzi členskými štátmi, nie sú zatiaľ na čerpacej stanici vždy označené. Ešte stále existujú tiež značné problémy, pokiaľ ide o včasné zasielanie správ od niektorých členských štátov. Kvôli týmto oneskoreným správam sa situácia v porovnaní s minulým rokom v skutočnosti zhoršila. Írsko, Taliansko a Holandsko predložili správy o viac ako 3 mesiace neskôr; Spojené kráľovstvo a Malta predložili správy o viac ako 7 mesiacov neskôr; Luxembursko v roku 2007 správu nepredložilo. Z monitorovania kvality palív v roku 2007 vidieť, že špecifikácie benzínu a motorovej nafty ustanovené v smernici 98/70/ES sa všeobecne dodržiavali, a znova sa zistilo len niekoľko prekročení špecifikácií. V prípade benzínu hlavné parametre, pri ktorých sa zistilo prekročenie špecifikácií, boli oktánové číslo stanovené výskumnou/motorovou metódou (RON/MON)[4], tlak pár v letnom období[5] a destilácia/odparovanie pri 100/150 °C[6]. V prípade motorovej nafty hlavné parametre, pri ktorých sa zistilo prekročenie špecifikácií, boli obsah síry a bod 95 % destilácie. Pretože prekročenia špecifikácií sú pomerne zriedkavé a väčšina členských štátov prijíma opatrenia s cieľom vyradiť nezodpovedajúce palivo z predaja, Komisii nie sú známe nijaké negatívne následky na emisie z vozidiel alebo fungovanie motorov, ktoré by vyplývali z týchto prekročení limitov. Komisia však vyzýva členské štáty, aby aj naďalej prijímali opatrenia na zabezpečenie úplnej zhody tak, aby sa takéto problémy v budúcnosti nevyskytovali. Podrobnosti o opatreniach prijímaných členskými štátmi, pokiaľ sú dostupné, sa uvádzajú v kapitolách podrobnej správy za rok 2007 týkajúcich sa jednotlivých štátov[7]. Komisia bude aj naďalej monitorovať dodržiavanie požiadaviek na kvalitu palív ustanovených v smernici. Nižší obsah síry pomáha pri znižovaní znečistenia ovzdušia a zavádzaní novej technológie motorov. Ako vidieť z tabuľky 1, priemerný obsah síry v roku 2007 je v porovnaní s hlásením v roku 2004 podstatne nižší, ale od roku 2005 sa príliš neznížil. Podiel bezsírnych a nízkosírnych palív[8] sa zvýšil v období od roku 2001 do roku 2005, keď všetky členské štáty museli povinne zaviesť nízkosírne palivá a začať zavádzať bezsírne palivá. Tabuľka 1: Trend priemerného obsahu síry v benzíne a v motorovej nafte za jednotlivé roky EÚ | Priemerný obsah síry, ppm | EÚ-15 | EÚ-12 | Palivo/rok | 2001 | 2002 | 2003* | 2004* | 2005* | 2006** | 2007*** | 2007*** | 2007 | Benzín | 68 | 51 | 37 | 38 | 19 | 18 | 18 | 18 | 18 | Motorová nafta | 223 | 169 | 125 | 113 | 25 | 22 | 23 | 23 | 24 | *Okrem Francúzska, ktoré v rokoch 2003 až 2005 nepodalo správu. Nové štáty EÚ-10 pristúpili od roku 2004. ** Okrem Malty, ktorá v roku 2006 nepodala správu. *** Okrem Luxemburska, ktoré v roku 2007 nepodalo správu. Národné systémy monitorovania kvality palív sa stále značne odlišujú. Očakáva sa však, že požiadavkami smernice sa podporí dosiahnutie ich väčšej homogénnosti a zvýšenie kvality podávania správ. 2. Úvod Špecifikácie benzínu a motorovej nafty, ktoré sa predávajú v Európskej únii, sú stanovené v prílohách k smernici 98/70/ES. Od 1. januára 2005 sa uplatňuje iba jeden súbor špecifikácií palív. V smernici sa od členských štátov takisto vyžaduje, aby podávali zhrnutie o kvalite palív predávaných na ich území. Od roku 2004 sa od členských štátov vyžaduje, aby podávali správy o vlastnom monitorovaní v súlade s európskou normou EN 14274[9] alebo podľa systémov s rovnakou dôveryhodnosťou. V článku 8 smernice 98/70/ES zmenenom a doplnenom článkom 1 ods. 5 smernice 2003/17/ES sa od Komisie vyžaduje, aby predložila výsledky správ členských štátov o kvalite palív. V súlade s uvedenou požiadavkou sa v tejto šiestej správe Komisie sumarizujú údaje o kvalite benzínu a motorovej nafty, ako aj o objemoch palív predaných v EÚ za rok 2007. Správy z predchádzajúcich rokov sa nachádzajú na webových stránkach Komisie[10]. 3. Národné monitorovacie systémy Revíziami formátu podávania správ, ktorý sa zaviedol vo forme vzoru správy v programe MS Excel, stanoveného v rozhodnutí Komisie 2002/159/ES a v európskej norme EN 14274: 2003 sa zvýšila užitočnosť informácií a uľahčili sa analýzy trendov EÚ. Kvalita návrhu systémov monitorovania, dodržiavanie limitných hodnôt a informácie poskytnuté v predkladaných správach sa vo väčšine prípadov naďalej zlepšujú. Stále však ešte existuje niekoľko kľúčových oblastí, ktoré si vyžadujú zlepšenie a ktoré možno zhrnúť takto: Legenda | Niektoré členské štáty predložili správy neskoro; Spojené kráľovstvo a Malta o viac ako 7 mesiacov neskôr; Írsko, Taliansko a Holandsko o viac ako 3 mesiace neskôr. Vyzývajú sa, aby podávali správy včas s cieľom zabrániť oslabeniu úsilia ostatných. Niektoré členské štáty nedosahujú dostatočný odber vzoriek pri všetkých palivách alebo neodoberajú dostatočný počet vzoriek na čerpacích staniciach (na rozdiel od skladu/rafinérie). Na obrázku 2 je zhrnutie početnosti odberu vzoriek v EÚ v roku 2007. Pokiaľ členské štáty používajú vlastné národné systémy, musia sa tieto systémy úplne opísať. Tento opis by mal preukázať rovnocennosť systému monitorovania v oblasti štatistickej spoľahlivosti s normou EN 14274:2003. Vo väčšine prípadov monitorovania v období rokov 2004 – 2007 to ešte vždy nebolo zaistené a musí sa to zaistiť v budúcnosti. Ak sa používa štatistický model C normy EN 14274, členské štáty by mali predložiť jasné odôvodnenie jeho používania. Ukazuje sa, že pre niektoré členské štáty to bude vhodná príležitosť použiť namiesto toho modely A alebo B. Je nutné jasne označovať bezsírne palivá, aby spotrebitelia mali možnosť vybrať si ich. V niektorých členských štátoch sa na čerpacích staniciach obsah síry jasne neoznačuje. Podávanie správ o označovaní by mohlo pomôcť automobilovému priemyslu získať dôveru k dostupnosti bezsírnych palív tak, aby vozidlá, ktoré v plnom rozsahu využívajú ich výhody, boli zavádzané v širšom rozsahu. Bolo by taktiež užitočné, aby členské štáty, ktoré to ešte nerobia, podávali správy o výsledkoch analýz obsahu síry zvlášť pre nízkosírne a zvlášť pre bezsírne palivá s cieľom ďalej potvrdiť kvalitu bezsírnych palív. | 4. Oznamovanie v roku 2007 4.1 Kvalita a objem palív V súčasnosti celý predaj benzínu a motorovej nafty v EÚ tvoria nízkosírne alebo bezsírne palivá. Zo všetkého predaného benzínu bolo 53 % nízkosírneho a 47 % bezsírneho. Pri všetkej predanej motorovej nafte tento pomer predstavovalo 58 % a 42 %. Rôznosť RON a obsahu síry sa pri druhoch paliva, ktoré sú k dispozícii v EÚ, v dôsledku nového povinného limitu síry <50 ppm v roku 2005 znížila. Väčšina predaja motorovej nafty v roku 2007 zahŕňala RON 95 (85 %, z toho 50 % nízkosírnej a 35 % bezsírnej); úplné podrobnosti podľa členských štátov pozri na obrázku 1 a v tabuľke v prílohe. Obrázok 1: Podiel predaja palív v EÚ za rok 2007 podľa druhu paliva (%) Predaj benzínu | 2007 | Predaj motorovej nafty | 2007 | [pic] | [pic] | Druh | % | Druh | % | 4 | Bezolovnatý benzín min. RON=95 | 0,0 % | 5 | Bezolovnatý benzín min. RON=95 (<50 ppm S) | 49,7 % | 6 | Bezolovnatý benzín min. RON=95 (<10 ppm S) | 35,2 % | 7 | Bezolovnatý benzín 95 =<RON<98 | 0,0 % | 8 | Bezolovnatý benzín 95 =<RON<98 (<50 ppm S) | 3,0 % | 9 | Bezolovnatý benzín 95 =<RON<98 (<10 ppm S) | 0,07 % | 10 | Bezolovnatý benzín RON> = 98 | 0,0 % | 11 | Bezolovnatý benzín RON> = 98 (<50 ppm S) | 0,1 % | 12 | Bezolovnatý benzín RON> = 98 (<10 ppm S) | 5,3 % | Podobne ako v období rokov 2001 – 2006 vykázali v roku 2007 najväčší predaj palív Francúzsko, Nemecko, Taliansko, Španielsko a Spojené kráľovstvo (obrázok 3). Takmer vo všetkých členských štátoch prevláda predaj motorovej nafty. Ale relatívny predaj benzínu a motorovej nafty sa značne odlišuje. Predaj v členských štátoch EÚ-12 zahŕňal 12,4 % celkového predaja benzínu a 12,6 % celkového predaja motorovej nafty v EÚ (v porovnaní s 10,1% resp. 9,9 % v EÚ-10 v roku 2006). Podiely bezsírnych druhov benzínu a motorovej nafty na celkovom predaji v EÚ-10 (v oboch prípadoch 49 %) sú vyššie než ich podiely na celkovom predaji v EÚ-15 (46 % resp. 41 %). Od roku 2001 sa zvýšila homogénnosť v počte druhov palív, ktoré sa uvádzajú ako dostupné v celej EÚ (obrázok 4). V roku 2007 boli v každom členskom štáte všeobecne dostupné 2-3 druhy benzínu, väčšinou ako dôsledok rôznych oktánových čísiel (kategória RON). V niektorých prípadoch sa však objavujú osobitné bezsírne druhy. Členské štáty nemusia úplne prejsť na bezsírne palivá až do roku 2009. Avšak Dánsko, Fínsko, Nemecko, Maďarsko, Holandsko a Švédsko prešli v roku 2007 už úplne na bezsírne druhy benzínu a motorovej nafty. Rakúsko a Estónsko tiež úplne prešli na bezsírny benzín (pozri obrázky 5 a 6). Vo Švédsku je od roku 1999 prakticky všetka motorová nafta bezsírna a v Nemecku je bezsírna motorová nafta dostupná od roku 2003. Niektoré členské štáty však ešte len majú zaviesť osobitne ponúkané (a označené) bezsírne palivá. Zistilo sa, že priemerný obsah síry v niektorých druhoch palív je nižší než 10 ppm, pričom palivo bolo ponúkané ako nízkosírne (<50 ppm), ako je vidieť na obrázku 7. Ukazuje sa teda, že v týchto krajinách sa môže uskutočňovať predaj bezsírneho paliva, aj keď nie je takto označené. Okrem toho niektoré členské štáty neposkytli dostatok informácií na posúdenie toho, či sú k dispozícii bezsírne palivá „na vhodne vyváženom zemepisnom základe“ , ako sa vyžaduje v smernici. Obrázok 2: Početnosť odberu vzoriek pri monitorovaní kvality palív v EÚ v roku 2007 (priemerný počet vzoriek na druh paliva) Priemerný počet vzoriek/druh paliva | [pic] | Benzín | Motorová nafta | Obrázok 3: Predaj palív v jednotlivých štátoch EÚ v roku 2007 podľa typu paliva (v miliónoch litrov) Predaj palív v miliónoch litrov | [pic] | Benzín spolu | Motorová nafta spolu | Poznámky : Okrem Luxemburska, ktoré v roku 2007 nepodalo správu. Obrázok 4: Počet druhov palív dostupných v jednotlivých štátoch EÚ v roku 2007 podľa typu paliva Počet dostupných druhov palív | [pic] | Počet druhov benzínu | Počet druhov motorovej nafty | Obrázok 5: Predaj nízkosírnych druhov benzínu v jednotlivých štátoch EÚ (%) v roku 2007 Predaj benzínu v jednotlivých štátoch, % | [pic] | Benzín | Motorová nafta | Poznámky: Okrem Luxemburska, ktoré v roku 2007 nepodalo správu. 4.2 Súlad so smernicou 98/70/ES v roku 2007 V tabuľke 2 sa zhŕňa dodržiavanie smernice 98/70/ES členskými štátmi v roku 2007. Uvádza výsledky analýzy vzoriek podľa limitných hodnôt, ako aj dodržiavanie formátu a obsahu správ. V rokoch 2001 – 2006 niektoré členské štáty poskytli neúplné a/alebo oneskorené informácie, čo ovplyvnilo kvalitu posúdenia dodržiavania súladu. V prípade potreby bude preto Komisia spolupracovať s členskými štátmi s cieľom zlepšiť podávanie správ. Podľa článku 9a sú členské štáty zodpovedné za stanovenie pokút uplatňovaných pri porušeniach uvedenej smernice . Podrobnosti o prijatých opatreniach týkajúcich sa nesúladu s limitnými hodnotami sú v prípade ich poskytnutia uvedené v kapitolách jednotlivých krajín v podrobnej správe za rok 2007[11]. Sedem členských štátov úplne dodržalo limitné hodnoty benzínu, ako aj motorovej nafty (v porovnaní s ôsmimi v roku 2006). Devätnásť členských štátov poskytlo tiež úplné správy o celom rozsahu parametrov stanovených v smernici pre monitorovanie. Belgicko v dôsledku zavedených opatrení pre monitorovanie odoberalo podstatne viac vzoriek než iné členské štáty. Preto ak by tieto hodnoty boli jednoducho agregované s výsledkami monitorovania z iných členských štátov, skreslili by výsledky a skryli by trendy v EÚ ako celku. Vzhľadom na to boli belgické prekročenia limitov a vzorky vyradené z analýzy prekročenia špecifikácií uvedenej ďalej[12]. Pokiaľ ide o benzín, 17 členských štátov (8 z EÚ-15) oznámilo aspoň jednu vzorku nevyhovujúcu smernici 98/70/ES v porovnaní so 16 v roku 2006 (8 z EÚ-15). V týchto vzorkách boli hlavnými sledovanými parametrami opäť oktánové číslo stanovené výskumnou/motorovou metódou (RON/MON, 68 vzoriek), tlak pár v letnom období (DVPE, 43 vzoriek) a destilácia – vyparovanie pri 100/150 °C (14 vzoriek). To predstavuje zvýšenie počtu aj podielu nevyhovujúcich vzoriek benzínu v členských štátoch EÚ-15 a EÚ-12. V členských štátoch EÚ-15 sa podiel vzoriek prekračujúcich limitné hodnoty takmer zdvojnásobil z približne 0,55 % v roku 2006 na 1,0 % v roku 2007. Toto zvýšenie možno pripísať predovšetkým väčšiemu počtu vzoriek prekračujúcich limitné hodnoty pri „iných“ parametroch[13]. V členských štátoch EÚ-12 sa podiel vzoriek prekračujúcich limitné hodnoty zvýšil z približne 2 % v roku 2006 na 3,5 % v roku 2007 a zvýšenie sa týkalo hlavne vzoriek, ktoré prekročili limitné hodnoty MON/RON. Pokiaľ ide o motorovú naftu, 12 členských štátov (4 z EÚ-15) oznámilo aspoň jednu vzorku nevyhovujúcu smernici 98/70/ES v porovnaní s 10 v roku 2006 (3 z EÚ-15). Z toho sledované parametre boli obsah síry (28 vzoriek) a bod 95 % destilácie (11 vzoriek). Prekročenie limitných hodnôt motorovej nafty bolo v členských štátoch EÚ-15 v roku 2007 vyššie. Podiel vzoriek prekračujúcich limitné hodnoty je však stále nižší, než bol pred rokom 2006. V roku 2005 mali členské štáty EÚ-10 osobitný problém s obsahom síry kvôli povinnej úrovni <50 ppm zavedenej na začiatku toho roku. Zdá sa, že táto otázka bola vyriešená, pretože členské štáty EÚ-12 si udržali nižšie úrovne prekročenia limitov vykázané v roku 2006. Tabuľka 2: Zhrnutie súladu členských štátov so smernicou 98/70/ES za oznamovací rok 2007. Členský štát | Nesplnenie limitných hodnôt(1) (úrovne spoľahlivosti 95 %) (Nevyhovujúce vzorky / vzorky spolu) | Neúplné správy (počet nemeraných parametrov / celkový počet) | Oneskorená správa (termín do 30. 6. 2008) (2) | Poznámky | Benzín | Motorová nafta | Benzín | Motorová nafta | 5. ZÁVERY Kvalita paliva je dôležitá z hľadiska životného prostredia, pretože ovplyvňuje emisie škodlivých častíc z motorov, a teda kvalitu ovzdušia, ako aj úsilie a náklady výrobcov pri dosahovaní požadovaných limitov emisií škodlivých častíc a skleníkových plynov. Monitorovanie kvality palív v roku 2007 ukazuje, že špecifikácie pre benzín a motorovú naftu ustanovené v smernici 98/70/ES sa všeobecne dodržiavajú a zistilo sa len veľmi málo prekročení limitov. Pretože prekročenia špecifikácií sú pomerne zriedkavé a väčšina členských štátov prijíma opatrenia s cieľom vyradiť nezodpovedajúce palivo z predaja, Komisii nie sú známe nijaké negatívne následky na emisie z vozidiel alebo fungovanie motorov, ktoré by vyplývali z týchto prekročení limitov. Komisia však vyzýva členské štáty, aby aj naďalej prijímali opatrenia na zabezpečenie úplnej zhody tak, aby sa takéto problémy v budúcnosti nevyskytovali. Komisia bude aj naďalej monitorovať dodržiavania požiadaviek na kvalitu palív ustanovených v uvedenej smernici a v prípade potreby navrhne vhodné a primerané opatrenia. Od roku 2001 do roku 2005 sa podiel bezsírnych a nízkosírnych palív zvýšil. Priemerný obsah síry v palivách sa stabilizoval od roku 2005, keď boli v celej EÚ povinne zavedené nízkosírne palivá a začali sa zavádzať bezsírne palivá. V niektorých členských štátoch však ešte nie sú vždy na čerpacej stanici náležite označené. Bez označenia nemajú spotrebitelia možnosť vybrať si bezsírne palivá a je menej pravdepodobné, že použijú technológiu, ktorá si tieto palivá vyžaduje. To značne podrýva hodnotu dostupnosti palív spĺňajúcich toto kritérium. Takéto nedostatočné označovanie by preto mohlo brzdiť zavádzanie vozidiel, ktoré používajú technológiu vyžadujúcu bezsírne palivá. V dôsledku toho by sa nerealizovali všetky možnosti ponúkané v prípade zníženia CO2 zo sektoru cestnej dopravy. Podávanie správ o označovaní by pomohlo automobilovému priemyslu získať dôveru k dostupnosti palív, aby sa vozidlá plne využívajúce bezsírne palivá vo väčšej miere zaviedli do obehu, čo by viedlo k zníženiu emisií škodlivých častíc a skleníkových plynov. Členské štáty poskytli iba obmedzené údaje týkajúce sa geografickej dostupnosti bezsírnych palív; väčšina členských štátov jednoducho uviedla, že tieto palivá sú široko dostupné, ale neposkytla nijaké doplňujúce informácie na zistenie rozsahu geografickej dostupnosti. Systémy monitorovania kvality palív zriadené na národnej úrovni sa výrazne odlišujú a vyžadujú si ďalšie zjednocovanie, aby poskytovali transparentné a porovnateľné výsledky. Vykonávanie smernice 2003/17/ES viedlo k skvalitneniu oznamovania, pretože od členských štátov sa vyžaduje, aby podávali správy o monitorovaní v súlade s novou európskou normou EN 14274 alebo so systémami s rovnakou dôveryhodnosťou. Ak členské štáty nepodávajú správu vo formáte podľa EN 14274, musia poskytnúť odôvodnenie. PRÍLOHA: Predaj palív v EÚ v roku 2007 podľa typu paliva (v miliónoch litrov) Č. | V miliónoch litrov | Rakúsko | Belgicko | Dánsko | Fínsko | Francúzsko | Nemecko | Grécko | Írsko | Taliansko | Luxembursko | Holandsko | Portugalsko | Španielsko | Švédsko | Spoj. kráľ. | EÚ-15 | EÚ-15 | | | Druh paliva | AT | BE | DK | FI | FR | DE | EL | IE | IT | LU | NL | PT | ES | SE | UK | EÚ-15 | % | | 1 |Bezolovnatý benzín min. RON=91 |- |- |- |- |- |- |- |- |- |- |- |- |- |- |- |0 |0,0 % | |2 |Bezolovnatý benzín min, RON=91 (<50 ppm S) |- |- |- |- |- |- |- |- |- |0 |- |- |- |- |- |0 |0,0 % | |3 |Bezolovnatý benzín min, RON=91 (<10 ppm S) |642 |- |507 |- |- |7,548 |- |- |- |- |- |- |- |- |- |8,697 |7,2 % | |4 |Bezolovnatý benzín min, RON=95 |- |- |- |- |- |- |- |- |- |- |- |- |- |- |- |0 |0,0 % | |5 |Bezolovnatý benzín min, RON=95 (<50 ppm S) |- |71 |- |- |10,145 |- |4,744 |1,680 |13,816 |0 |- |- |7,917 |- |22,890 |61,264 |50,6 % | |6 |Bezolovnatý benzín min, RON=95 (<10 ppm S) |1,944 |1,358 |1,917 |2,272 |- |20,458 |- |792 |1,423 |- |5,418 |- |- |4,914 |- |40,498 |33,4 % | |7 |Bezolovnatý benzín 95 =<RON<98 |- |- |- |- |- |- |- |- |- |- |- |- |- |- |- |0 |0,0 % | |8 |Bezolovnatý benzín 95 =<RON<98 (<50 ppm S) |- |- |- |- |- |- |453 |- |- |- |- |1,845 |0 |- |1,129 |3,427 |2,8 % | |9 |Bezolovnatý benzín 95 =<RON<98 (<10 ppm S) |- |- |- |- |- |- |- |- |- |- |- |- |- |- |92 |92 |0,1 % | |10 |Bezolovnatý benzín RON> = 98 |- |- |- |- |- |- |- |- |- |- |- |- |- |- |- |0 |0,0 % | |11 |Bezolovnatý benzín RON> = 98 (<50 ppm S) |- |23 |- |- |- |- |- |- |- |0 |- |- |- |- |- |23 |0,0 % | |12 |Bezolovnatý benzín RON> = 98 (<10 ppm S) |76 |435 |11 |209 |3,210 |824 |401 |- |- |- |166 |305 |1,137 |322 |- |7,096 |5,9 % | | | Benzín (normál) | 0 |0 |0 |0 |0 |0 |0 |0 |0 |0 |0 |0 |0 |0 |0 |0 |0,0 % | | | Benzín (<50 ppm síry) | 0 |94 |0 |0 |10,145 |0 |5,197 |1,680 |13,816 |0 |0 |1,845 |7,917 |0 |24,019 |64,714 |53,4 % | | | Benzín (<10 ppm síry) | 2,662 |1,793 |2,435 |2,481 |3,210 |28,829 |401 |792 |1,423 |0 |5,585 |305 |1,137 |5,236 |92 |56,383 |46,6 % | | | Benzín spolu | 2,662 |1,888 |2,435 |2,481 |13,354 |28,829 |5,598 |2,472 |15,239 |0 |5,585 |2,150 |9,054 |5,236 |24,111 |121,097 |100 % | | 13 | Motorová nafta |- |- |- |- |- |- |- |- |- |- |- |- |- |- |- |0 |0,0 % | |14 | Motorová nafta (<50 ppm síry) |1,132 |387 |- |- |38,461 |- |4,131 |2,558 |31,573 |0 |- |5,491 |30,773 |- |10,285 |124,790 |58,9 % | |15 | Motorová nafta (<10 ppm síry) |6,338 |7,361 |3,191 |2,607 |1,061 |35,524 |36 |645 |1,982 |- |7,979 |317 |0 |4,679 |15,216 |86,936 |41,1 % | | | Motorová nafta spolu | 7,469 |7,748 |3,191 |2,607 |39,521 |35,524 |4,167 |3,203 |33,555 |0 |7,979 |5,808 |30,773 |4,679 |25,501 |211,726 |100 % | | | | | | | | | | | | | | | | | | | | | | Č, | V miliónoch litrov | Cyprus | Česká republika | Estónsko | Maďarsko | Lotyšsko | Litva | Malta | Poľsko | Slovensko | Slovinsko | Bulharsko | Rumunsko | EÚ-12 | EÚ-12 | | EÚ | EÚ | | | Druh paliva | CY | CZ | EE | HU | LV | LT | MT | PL | SK | SI | BG | RO | EÚ-12 | % | | EÚ | % | | 1 |Bezolovnatý benzín min, RON=91 |- |- |- |- |- |- |- |- |- |- |- |- |0 |0,0% | |0 |0,0 % | |2 |Bezolovnatý benzín min, RON=91 (<50 ppm S) |- |161 |- |- |12 |80 |- |- |19 |- |- |- |272 |1,6% | |272 |0,2 % | |3 |Bezolovnatý benzín min, RON=91 (<10 ppm S) |- |0 |- |- |- |- |- |- |23 |- |- |- |23 |0,1% | |8,720 |6,3 % | |4 |Bezolovnatý benzín min, RON=95 |- |- |- |- |- |- |- |- |- |- |- |- |0 |0,0% | |0 |0,0 % | |5 |Bezolovnatý benzín min, RON=95 (<50 ppm S) |427 |2,732 |- |- |453 |695 |77 |93 |105 |- |822 |2,070 |7,473 |43,7% | |68,737 |49,7 % | |6 |Bezolovnatý benzín min, RON=95 (<10 ppm S) |- |0 |404 |1,970 |- |7 |- |4,964 |646 |- |- |227 |8,217 |48,0% | |48,715 |35,2 % | |7 |Bezolovnatý benzín 95 =<RON<98 |- |- |- |- |- |- |- |- |- |- |- |- |0 |0,0% | |0 |0,0 % | |8 |Bezolovnatý benzín 95 =<RON<98 (<50 ppm S) |- |- |- |- |- |- |18 |- |- |741 |- |- |759 |4,4% | |4,186 |3,0 % | |9 |Bezolovnatý benzín 95 =<RON<98 (<10 ppm S) |- |- |- |- |- |- |- |- |- |- |- |- |0 |0,0% | |92 |0,1 % | |10 |Bezolovnatý benzín RON> = 98 |- |- |- |- |- |- |- |- |- |- |- |- |0 |0,0% | |0 |0,0 % | |11 |Bezolovnatý benzín RON> = 98 (<50 ppm S) |48 |- |- |- |3 |- |- |30 |1 |80 |- |- |162 |0,9% | |185 |0,1 % | |12 |Bezolovnatý benzín RON> = 98 (<10 ppm S) |- |40 |56 |74 |- |18 |- |0 |16 |- |- |- |203 |1,2% | |7,299 |5,3 % | | | Benzín (normál) | 0 |0 |0 |0 |0 |0 |0 |0 |0 |0 |0 |0 |0 |0,0% | | 0 |0,0 % | | | Benzín (<50 ppm síry) | 475 |2,893 |0 |0 |468 |775 |95 |123 |126 |821 |822 |2,070 |8,666 |50,7% | | 73,380 |53,1 % | | | Benzín (<10 ppm síry) | 0 |40 |459 |2,044 |0 |25 |0 |4,964 |685 |0 |0 |227 |8,443 |49,3% | | 64,826 |46,9 % | | | Benzín spolu | 475 |2,933 |459 |2,044 |468 |799 |95 |5,087 |811 |821 |822 |2,297 |17,109 |100,0% | | 138,21 |100 % | | 13 | Motorová nafta |- |- |- |- |- |- |- |- |- |- |- |- |0 |0,0% | |0 |0,0 % | |14 | Motorová nafta (<50 ppm síry) |418 |4,769 |201 |- |896 |1,136 |110 |339 |323 |1,366 |2,228 |3,849 |15,635 |51,1% | |140,42 |57,9 % | |15 | Motorová nafta (<10 ppm síry) |- |0 |246 |2,408 |37 |137 |- |10,976 |631 |- |- |555 |14,991 |48,9% | |101,93 |42,1 % | | | Motorová nafta spolu | 418 |4,769 |447 |2,408 |933 |1,273 |110 |11,316 |954 |1,366 |2,228 |4,404 |30,625 |100,0% | | 242,35 |100 % | | [1] Smernica 98/70/ES týkajúca sa kvality benzínu a naftových palív, ktorou sa mení a dopĺňa smernica Rady 93/12/EHS, Ú. v. ES L 350, 28.12.1998, s. 58. [2] Smernica Európskeho parlamentu a Rady 2003/17/ES z 3. marca 2003, ktorou sa mení a dopĺňa smernica 98/70/ES týkajúca sa kvality benzínu a naftových palív, Ú. v. EÚ L 76, 22.3.2003, s. 10. [3] Pojem „bezsírny“ alebo s „nulovým obsahom síry“ zodpovedá obsahu síry <10 ppm. [4] Oktánové číslo stanovené výskumnou metódou (RON) je kvantitatívny ukazovateľ maximálneho kompresného pomeru, pri ktorom sa benzín môže používať v motore bez toho, aby došlo k samozapaľovaniu. Samozapaľovanie vedie k nadmernej spotrebe paliva a k zvýšeniu emisií prchavých organických zlúčenín a emisií oxidu uhoľnatého. [5] Tlak pár je ukazovateľom tendencie paliva k vyparovaniu. Reguluje sa v lete, pretože teploty v tomto ročnom období môžu viesť k vysokým emisiám prchavých organických zlúčenín, ktoré sú prekurzorom prízemného ozónu. V dôsledku prekročení dôjde k zvýšeniu emisií prchavých organických zlúčenín. [6] Bod destilácie určuje podiel paliva, ktoré sa odparuje pri 100 ˚C a 150 ˚C. Ohraničuje rozsah ľahších zložiek, ktoré sa môžu primiešať do benzínu. Prekročenia limitov by mohli viesť k tvorbe parných zátok a problémom s jazdnými vlastnosťami. [7] https://circabc.europa.eu/w/browse/5e89b837-2bec-4284-b9fe-c156271268f7. [8] Pojem „nízkosírny“ zodpovedá obsahu síry <50 ppm. [9] EN 14274:2003 Automobilové palivá – Stanovenie kvality benzínu a motorovej nafty – Systém monitorovania kvality palív (FQMS). [10] https://circabc.europa.eu/w/browse/5e89b837-2bec-4284-b9fe-c156271268f7. [11] https://circabc.europa.eu/w/browse/5e89b837-2bec-4284-b9fe-c156271268f7. [12] Podrobná správa o monitorovaní za rok 2007 obsahuje niekoľko chýb v spôsobe, akým sa táto úprava uskutočnila. V dôsledku toho podiel vzoriek, ktoré prekračujú limitné hodnoty, nebol v podrobnej správe za rok 2007 a v podrobných správach za predchádzajúce roky vypočítaný správne. Miery prekročenia uvedené nižšie boli opravené podľa tých, ktoré sú v podrobnej správe, a táto chyba bude opravená počínajúc verziou podrobnej správy za rok 2008. [13] Kategória „iné“ parametre predstavuje aromatické látky, kyslíkaté zlúčeniny a obsah olova.